Diari Oficial de la Generalitat Valenciana


Sumari del DOGV 7625, del 29-09-2015 (2015/7911)

RESOLUCIÓ de 22 de setembre de 2015, de la directora general del Servici Valencià d'Ocupació i Formació, per la es qual publica l'ampliació dels crèdits màxims que han de finançar les subvencions destinades a la creació o manteniment de les unitats de suport a l'activitat professional, regulades en l'Ordre 47/2014, de 30 de desembre, de la Conselleria d'Economia, Indústria, Turisme i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7911


Data del document
:   22-09-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de setembre de 2015, de la directora general del Servici Valencià d'Ocupació i Formació, per la es qual publica l'ampliació dels crèdits màxims que han de finançar les subvencions destinades a la creació o manteniment de les unitats de suport a l'activitat professional, regulades en l'Ordre 47/2014, de 30 de desembre, de la Conselleria d'Economia, Indústria, Turisme i Ocupació. [2015/7911]  
En el Diari Oficial de la Comunitat Valenciana número 7470, de 20 de febrer de 2015, es va publicar l'Ordre 47/2014, de 30 de desembre, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades a la creació i/o manteniment de les unitats de suport a l'activitat professional, com a mesura de foment de l'ocupació per a persones amb discapacitat en centres especials d'ocupació en l'exercici 2015.  
En l'Ordre 47/2014, i de conformitat amb allò que disposa l'article 47.11 del Text Refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, es va donar publicitat a la línia de crèdit i a l'import global màxim destinat a finançar estes subvencions. En la disposició addicional primera, es va establir que estes ajudes es financen per un import global màxim de 500.000 euros, a càrrec del capítol 4, codi de línia T2240000 del subprograma 322.51, corresponents a fons procedents del Servei Públic d'Ocupació Estatal (SEPO).  
De conformitat amb el que establix la disposició addicional primera de l'Ordre 47/2014, de 30 de desembre, ateses les sol·licituds presentades fins al moment i el fet que hi ha crèdit disponible, cal incrementar el finançament pressupostari de l'orde i publicar una dotació addicional de fons, sense establir un nou termini de presentació de sol·licituds.  
  
En conseqüència, i en virtut de l'autorització de la disposició addicional primera i la disposició final primera de l'Ordre 47/2014, resolc:  
  
  
Únic  
Ampliar la dotació pressupostària assignada en l'Ordre 47/2014, de 30 de desembre, de la Conselleria d'Economia, Indústria, Turisme i Ocupació, per a les ajudes destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat en centres especials d'ocupació, en 600.000,00 euros, a càrrec del capítol 4, codi de línia T2240000, del subprograma 322.51, corresponents a fons procedents del Servici Públic d'Ocupació Estatal (SEPO).  
Després de l'increment, la dotació per a estes ajudes té un import global màxim d'1.100.000,00 euros.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant del jutjat contenciós administratiu corresponent de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o bé, potestativament, un recurs de reposició davant de la directora general del SERVEF, en el termini d'un mes, computat en els termes ja esmentats, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això no impedix que s'hi puga interposar qualsevol altre recurs dels previstos en la legislació.  
  
València, 22 de setembre de 2015.- La directora general del SERVEF: María José Mira Veintimilla.